Pravila natječaja za osvajanje kotizacija za festival “Dani komunikacija 2024” koji se održava u Hotelu Lone u Rovinju, od 11. 4. do 14. 4. 2024. godine (dalje u tekstu: Pravila)

1. **Organizator natječaja**

Natječaj organizira **UDRUGA HURA!** (Hrvatska udruga društava za tržišno komuniciranje), Ulica Charlesa Darwina 4A, 10000 Zagreb, OIB: 97189552878 (u daljnjem tekstu: Organizator). Natječaj se priređuje u svrhu promocije festivala Dani komunikacija 2024 i Zagrebačke banke d.d.

Natječaj opisan u prethodnom stavku nije nagradna igra sukladno čl. 2. i 3. Pravilnika o priređivanju nagradnih igara (Narodne novine 8/2010), u vezi čl. 69. Zakona o igrama na sreću (Narodne novine 87/2009, 35/2013, 158/2013, 41/2014, 143/2014, 114/2022).

1. **Razdoblje natječaja**

Natječaj se održava od 12.3.2024. do 10.4.2024.

Organizator zadržava pravo izmjene ukupnog trajanja Natječaja i datuma proglašenja Sudionika dobitnika.

1. **Prava sudjelovanje**

U Natječaju mogu sudjelovati svi studenti s prebivalištem na području Republike Hrvatske koji su prihvatili ova Pravila, kao i strani studenti koji su punoljetni i posjeduju važeći identifikacijski dokument (Preslici ugovora o Paketu za mlade sa sadržajem paketa i osobnu iskaznicu), pod uvjetom da su mlađi od 26 godina i da su u postupku otvaranja “Paketa za mlade” u Zagrebačkoj banci d.d., gdje je prvi mogući datum otvaranja „Paketa za mlade“ 12. ožujka 2024.

Zaposlenici Organizatora, Zagrebačke banke d.d.  i članovi njihove uže obitelji (roditelji, supružnik, djeca, sestre i braća) ne mogu sudjelovati u Natječaju.

Sudionik natječaja prihvaća prava i obveze iz ovih Pravila putem prijave elektroničkom poštom na način na koji je to opisano niže.

1. **Način sudjelovanje i odvijanja Natječaja**

Za sudjelovanje u Natječaju potrebno je:

●  poslati poruku elektroničke pošte (e-mail) na adresu info@danikomunikacija.com kojom će jasno iskazati želju za osvajanjem besplatne kotizacije na navedenom festivalu te izričito navesti da je upoznat i prihvaća ova Pravila

●  omogućiti uvid u identifikacijski dokument radi utvrđivanja starosti Sudionika

●  u slučaju osvajanja kotizacije za festival, omogućiti uvid u potvrdu o ugovaranju Paketa za mlade ne starijem od 12. ožujka 2024., prilikom preuzimanja kotizacije na mjestu odražavanja festivala

1. **Odricanje od odgovornosti**

U mjeri propisanoj odredbama Zakona o obveznim odnosima, Organizator je odgovoran za organizaciju i provođenje ovog Natječaja.

Sudjelovanje u natječaju je dobrovoljno i na vlastitu odgovornost Sudionika.

1. **Diskvalifikacija Sudionika**

Organizator zadržava pravo u bilo kojem trenutku diskvalifcirati prijavljene Sudionike u sljedećim slučajevima:

●  ako Sudionik prekrši ovdje navedena Pravila

●  ako Sudionik koristi lažne podatke za sudjelovanje u Natječaju

●  ako postoji sumnja ili se utvrdi da je Sudionik pokušao sudjelovati u Natječaju više od jednom.

1. **Nagrada**

Ukupno će se proglasiti 50 pobjednika na način da će Organizator uzeti u obzir prvih 50 pristiglih valjanih prijava Sudionika.

1 Sudionik će osvojiti studentsku kotizaciju za festival i smještaj u hotel Lone za sve dane trajanja festivala.

49 Sudionika će osvojiti po jednu studentsku kotizaciju za festival.

Osvojena Nagrada se ne može zamijeniti za novčani iznos ili prenijeti na drugu osobu.

1. **Obavijest dobitniku**

Organizator će obavijestiti dobitnike putem elektroničke pošte najkasnije u roku od 2 (dva) radna dana od završetka Natječaja.

1. **Zaštita osobnih podataka**

Organizator je voditelj obrade osobnih podataka Sudionika Natječaja.

Osobni podaci prikupljeni putem elektroničke pošte i/ili uvidom u identifikacijski dokument i potvrdu o ugovaranju Paketa za mlade koristit će se isključivo za potrebe provedbe Natječaja:

●  Ime i prezime, OIB, adresa

●  Adresa elektroničke pošte

Organizator se obvezuje obrisati sve osobne podatke Sudionika po završetku festivala, a najkasnije u roku od 30 dana.

Organizator se obvezuje da osobne podatke Sudionika neće prosljeđivati trećim stranama, osim osobnih podataka osobe koja osvoji smještaj u hotelu Lone koji će podaci biti proslijeđeni isključivo radi potrebe rezervacije smještaja.

Sudionici imaju:

●  pravo na pristup osobnim podacima

●  pravo na  ispravak osobnih podataka

●  pravo na brisanje (pravo na zaborav) osobnih podataka

●  pravo na ograničenje obrade osobnih podataka

●  pravo na prenosivost osobnih podataka

Za svaki upit koji se odnosi na obradu osobnih podataka te za ostvarivanje bilo kojeg prava propisanog Općom uredbom o zaštiti podataka Sudionik Natječaja može se obratiti na e-mail adresu: info@danikomunikacija.com.

Sudionici imaju i pravo prigovora nadzornom tijelu Agenciji za zaštitu osobnih podataka.

Organizator će poduzeti potrebne mjere kako bi osigurao da se osobni podaci sudionika u Natječaju obrađuju i koriste u skladu s primjerenim organizacijskim i tehničkim mjerama zaštite osobnih podataka.

1. **Izmjena Pravila**

Organizator zadržava pravo izmjene ovih Pravila natječaja u bilo kojem trenutku bez prethodne najave. Izmjene Pravila natječaja bit će objavljene na ovoj mrežnoj stranici.

1. **Rješavanje sporova**

Sve eventualne sporove proizašle iz ovog Natječaja, Organizator i Sudionik rješavat će mirnim putem. Ako spor ne može biti riješen mirnim putem, nadležan je stvarno nadležan sud prema mjestu tužitelja.

1. **Informacije o natječaju**

Sve informacije o Natječaju mogu se dobiti slanjem upita putem elektroničke pošte na info@danikomunikacija.com.